ব্রিটিশ বোর্ড অব ফিল্ম ক্লাসিফিকেশন

দ্য ব্রিটিশ বোর্ড অব ফিল্ম ক্লাসিফিকেশন (সংক্ষেপে বিবিএফসি, পূর্বে ব্রিটিশ বোর্ড অব ফিল্ম সেন্সরস নামে পরিচিত ছিল) হল ১৯১২ সালে প্রতিষ্ঠিত একটি বেসরকারি সংস্থা। এটি যুক্তরাজ্যে মুক্তিপ্রাপ্ত প্রেক্ষাগৃহে প্রদর্শিত চলচ্চিত্র এবং ভিডিও কর্মের (যেমন টেলিভিশন অনুষ্ঠান, ট্রেইলার, বিজ্ঞাপন চিত্র, সরকারি তথ্য বা ক্যাম্পেইনিং সংবলিত চলচ্চিত্র, মেনু, অতিরিক্ত উপাদান ইত্যাদি) জাতীয় শ্রেণীকরণ ও বিবাচন করে থাকে। ভিডিও রেকর্ডিং আইন ১৯৮৪ অনুসারে এই সংস্থার ভিএইচএস, ডিভিডি, ব্লু-রে (ত্রিমাত্রিক ও চতুর্মাত্রিক ইউএইচডি ফরম্যাট সহ) সকল ভিডিও এবং কিছু ভিডিও গেমসের শ্রেণিকরণের সংবিধিবদ্ধ বাধ্যবাধকতা রয়েছে। বিবিএফসি যুক্তরাজ্যে বয়সের প্রেক্ষিতের মান নির্ধারণের পরিকল্পনা করেছিল, কিন্তু তার প্রয়োগের পূর্বেই বাতিল করে দেওয়া হয়।

ইতিহাস
ব্রিটিশ বোর্ড অব ফিল্ম ক্লাসিফিকেশন ১৯১২ সালে ব্রিটিশ বোর্ড অব ফিল্ম সেন্সরস নামে প্রতিষ্ঠিত হয়েছিল। চলচ্চিত্র শিল্পের সদস্যরা জাতীয় ও স্থানীয় সরকারের পরিবর্তে নিজেরাই বিবাচন নিয়ন্ত্রণের জন্য এটি প্রতিষ্ঠা করেছিল। এই বোর্ড গঠনের প্রণোদনা আসে ১৯১২ সালের অক্টোবর মাসে যুক্তরাজ্যে যিশুর জীবনী নিয়ে নির্মিত ফ্রম দ্য মেঞ্জার টু দ্য ক্রস চলচ্চিত্র মুক্তির পর। চলচ্চিত্রটি লন্ডনের কুইন্স হলে প্রদর্শিত হয়েছিল এবং ডেইলি মেইল থেকে ব্যাপক প্রচারণা লাভ করেছিল, যাতে বলা হয়েছিল, "চলচ্চিত্র নির্মাতাদের কি কোন ভয় নেই?" এবং মার্কিন চলচ্চিত্র প্রযোজকদের অর্থ উপার্জনের স্পৃহার উপর ক্ষুব্ধ আলোকপাত করে। চলচ্চিত্রটি দেখার জন্য আমন্ত্রিত পাদ্রীগণও এতে কিছুটা অবমাননাকর উপাদান খুঁজে পান, ফলে এই বিতর্কের কারণেই বিবিএফসি গঠিত হয়। ১৯১৩ সালের ১লা জানুয়ারি থেকে এটি তাদের কার্যক্রম শুরু করে।

তথ্যসূত্র

গ্রন্থপঞ্জি

বহিঃসংযোগ

 BBFC homepage
 Talking Pictures website: Article by Nigel Watson about film censorship issues accompanied by classroom activities for students

বিষয়শ্রেণী:১৯১২-এ প্রতিষ্ঠিত সংস্থা
বিষয়শ্রেণী:১৯১২-এ ইংল্যান্ডে প্রতিষ্ঠিত
বিষয়শ্রেণী:ব্রিটিশ বোর্ড অব ফিল্ম ক্লাসিফিকেশন
বিষয়শ্রেণী:বিনোদনের মান নির্ধারণকারী সংস্থা
বিষয়শ্রেণী:যুক্তরাজ্যে টেলিভিশন